Vlusha


 * emri=Vlushe
 * banore=400
 * qarku=Qarku i Beratit
 * rrethi=Rrethi i Skraparit
 * bashkia=Bashkia Corovode
 * komuna=Komuna Leshnjë
 * posta=
 * telefoni=
 * lartësia mesatare mbi nivelin e detit = 750 m
 * latitude=
 * longitude=
 * web=Figura:[[Figura:Shembull.jpgShembull.jpg]]

Vlusha është një fshat në përbërje të komunēs Leshnje nē rrethin e Skraparit. Fshati shtrihet në rrëzë të malit të Leshnjes. Në rrëzë të këtij mali, përvec Vlushës, shtrihen edhe fshatrat Gradec, Leshnje dhe Gostënckë. Fshati ka një vendosje mbi nivelin e detit nga 700 m në nivelin e lumit që rrjedh në fund të fshatit deri në 850 m në krye të tij.

Pak histori: Gërmimet e kryera në Vlushë në vitet e pasçlirimit nga specialistët e arkeologjisë tregojnë se ky fshat ka një histori mjaft të hershme. Emërtime vendesh në fshat si "Kisha", "Xhamia" "Mekami" etj tregojnë se ky fshat ka qënë një vendbanim i vjetër. Mbetjet nga varrezat e zbuluara këtu, deri ato të periudhës së neolitit, tregojnë se fshati Vlushë ka qënë pjesë e një qytetërimi të hershëm për trevat e kësaj zone. Fshati respekton mjaft sot vendin e quajtur "Mekami" duke të krijuar bindjen në vazhdimësinë e besimit fetar të bektashizmit, besim ky tashmë i njohur për këtë zonë. Banorët e këtij fshati i kanë kryer ritet e besimit të tyre bektashian në teqetë e Backës, të Prishtës dhe atë të Kulmakut në malin e Tomorrit. Nga zhvillimet e Luftës së dytë botërore për këtë fshat përmendet vrasja nga forcat naziste gjermane gjatë Operacionit të dimrit 1943-1944 në një natë i 24 burrave të këtij fshati si dhe krijimi këtu i formacionit luftarak të Brigadës së 7-të sulmuese më 17 Mars 1944.Shqipëri..

Demografia. Fshati ka pasur deri në vitin 1981 rreth 500 banorë. Në vitin 1981 në Vlushë u vendosën edhe rreth 25 familje të ardhura nga fshati Faqekuq pasi banesat e tyre atje rrezikoheshin nga rrëshqitje të dheut. Në fillim të lëvizjeve demografike të pas viteve ´90 Vlusha kishte rreth 1000 banorë. Sot këtu banojnë rreth 400 banorë. Nga viti 1986 deri në vitin 2000 këtu funksionoi edhe shkolla 8-vjeçare. Fshati ka sot vetëm shkollë fillore.

Ekonomia. Bujqësia dhe Blektoria janë burimet e të ardhura për këta banorë. Mbillen drithërat si gruri e misri, fasulet, patatet etj. Pemëtaria është pak e zhvilluar por rriten mirë qershia,kumbulla,dardha,rrushi etj. Vitet e fundit ekonomia e këtij fshati, si në mjaftë fshatra të vendit tonë, po ndihmohet nga të ardhurat e emigrantëve, pjesa më e madhe e të cilëve janë vendosur në Greqi.

Shih dhe këtë
Lagjet e Fshatit: Ky fshat banohet nga lagjet me këta mbiemra: Mukaj, Borri, Çollaku, Sanxhaku, Mançe, Hajdini dhe Shatri. Veçanërisht mbas çlirimit, por edhe më parë, nga fshati janë larguar mjaft djem të cilët u vendosën, filluan punë dhe krijuan familje në mbarë Shqipërinë. Familje me mbiemra nga fshati Vlushë gjen sot në Tiranë, Çorovodë, Poliçan, Berat, Kuçovë, Durrës, Elbasan, Fier, Lushnje, Laç etj.